Teosofisk Forening København

Hearts and Hands Healing
2026-04-01 17:30 - 19:00, 2026-04-08 17:30 - 19:00, 2026-04-15 17:30 - 19:00, 2026-04-22 17:30 - 19:00, 2026-04-29 17:30 - 19:00, 2026-05-06 17:30 - 19:00, 2026-05-13 17:30 - 19:00, 2026-05-20 17:30 - 19:00 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

DANSEMEDITATION ved Den Indre Sol
2026-04-02 18:00 - 18:45, 2026-04-30 18:00 - 18:45 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hjertets Dansemeditation i fuldmånens kærlighedsstrøm

Åben dig for fuldmånens kærlighedsstrøm gennem dans og dans dig dybere og dybere ind i dig selv, din krop og dansens univers.
Tidspunkt: kl. 18.00-18.45
Entre: 25 kr.
Sted: Teosofisk Forening, Sankt Knuds Vej 27 A, 1903 Frederiksberg
Datoer:

Fredag den 2/1 2026: Fuldmåne i Stenbukken (Krebsen)
Mandag den 2/2 2026: Fuldmåne i Vandmanden (Løven)
Mandag den 2/3 2026: Fuldmåne i Fiskene (Jomfruen)
Skærtorsdag den 2/4/ 2026: Fuldmåne i Vædderen (Vægten) - (Påskefestivalen)
Torsdag den 30/4 2026: Fuldmåne i Tyren (Skorpionen) – (Wesakfestival/Buddhafuldmånen)
Fredag den 29/5 2026: Fuldmåne i Tvillingerne (Skytten) - (Venusfestival/Den Gode Viljes Fest)
Mandag den 29/6 2026: Fuldmåne i Krebsen (Stenbukken)
Mandag den 27/7 2026: Fuldmåne i Løven (Vandmanden)
Fredag den 28/8 2026: Fuldmåne i Jomfruen (Fiskene)
Fredag den 25/9 2026: Fuldmåne i Vægten (Vædderen)
Mandag den 26/10 2026 Fuldmåne i Skorpionen (Tyren)
Mandag den 30/11 2026: Fuldmåne i Skytten (Tvillingerne)
Fredag den 22/1 2027: Fuldmåne i Stenbukken (Krebsen)
Fredag den 19/2 2027: Fuldmåne i Vandmanden (Løven)
Mandag den 22/3 2027: Fuldmåne i Fiskene (Jomfruen)

Tilmelding: Ingen tilmelding – bare kom – Alle er velkomne!

FULDMÅNEMEDITATION I VÆDDERENS TEGN ved Den Indre Sol
2026-04-02 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
PÅSKEFESTIVALEN

Dansemeditation i fuldmånens kærlighedsstrøm.
Inden meditationen er det muligt at åbne dig for fuldmånen gennem frigørende dans.
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er Skærtorsdag d. 2. april 2026 KL. 04:11:00
Månedens spirituelle mantra: ”Jeg træder frem, og fra tankens plan hersker jeg”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

ID: 260402MED

Kend Englehierarkierne - Online foredrag v/Lene Pape
2026-04-07 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Aftens foredrag vil

Se på, hvordan englene og hierarkierne siden Skabelsen har haft fokus på jorden og mennesket på jorden, og hvorfor vi her i dette broderskab af samarbejde kan tillade os at sige, at jorden er centrum for engle-universet.
Skabe et større overblik og større forståelse for den evolution der ligger bag os. Skabe større forståelse for det store samarbejde ur-verdenens ånder og det universelle liv allerede har udført ved at skabe en jordklode, hvor bevidstheden kan få mulighed for at opleve JEG- bevidsthed, kærlighed og frihed.
Søge at øge forståelsen af og samarbejdet med de 9 store engleordener og åndelige hierarkier i den tid, vi lever i.

Engleordener og åndelige hierarkiers genspejling i den fysiske verden
Hvordan samarbejder vi?

Pris: 100/140 kr. for medlemmer/gæster.
Bestil billet i god tid inden foredraget! – Se nederst.
Linket findes på ordrebekræftelsen i mailen man modtager, når bestillingen er gennemført.

Om foredragsholderen:
Foredragsholder og har gennem mange år arbejdet og interesseret sig for den indre side af livet. Studeret mange forskellige traditioner, der beskriver den sjælelige og åndelige side af Verden. Er fortrolig med ritual arbejde gennem mange år i forskellige grupper og loger. Underviser og foredragsholder blandt andet i Esoterisk astrologi, Herkules Myte Forståelse, Engle Hierarkier, Menneskets indvielses rejse, Menneskets kultur historie, Den Skjulte Visdom, Hildegard af Bingen m.v. samt grund forståelse af Teosofi.
#engle
ID: 260407LPAfonTFK

HELBREDELSESTJENESTE 2026 ved Jørgen Skov fra Liberal Katolsk Kirke
2026-04-09 19:00 - 21:00, 2026-05-07 19:00 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
En helbredelsestjeneste i LKK er på mange måder en dyb personlig ting – både for præsten og personen der ønsker den.
Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.
Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.
Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.
Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.
Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi
Ritualet
Præsten er via sin ordination koblet til et globalt katolsk system der kanaliserer energierne i sakramenterne.
PÅKALDELSEN
Når præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.
Præsten medbringer vievand (hvis han ikke vælger at lave det foran deltagerne) der er forberedt inden tjenesten.
Dette vievand, der er en blanding af højmagnetiseret salt og vand, spiller en yderst central rolle i tjenesten.
Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.
Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.
PÅKALDELSEN AF ENGLEN
Ved sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.
Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.
CONFITEOR
Nu starter processen der er en forberedelse til at modtage selve healingen.
Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.
Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.
ABSOLUTION
Præsten giver herefter Absolutionen, populært kaldet syndsforladelsen.
Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.
Det er disse overtrædelser af egne bud, der giver personen oplevelsen af at have ”syndet”.
Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.
Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.
SALVNINGEN
I begyndelsen af Salvningen beder man om, at personen der om lidt skal modtage healingen, må have gavn af handlingen.
Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.
Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.
Kritikere vil selvfølgelig sig at så er man dækket ind når healingen ikke virker – men, so be it.
I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.
Herefter komme selve salvningen.
Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.
Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.
Herefter tegner præsten yderligere tre korstegn, et på halsen, et på issen og et i nakken.
Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.
Markeringen betyder at centrene nu er åbne i et beskyttet miljø og klar til at modtage den nedstrømmende energi.
Præsten lægger derefter begge hænder på personens hoved og påkalder den helbredende kraft.
VELSIGNELSEN
Til sidst afsluttes helbredelsestjenesten med en universel velsignelse.
————————————————————————————————–
Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.
Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

AFLYST ---- Lydhealing og stemme-impro workshop - kursus v/ Hanne Siboni
2026-04-11 10:00 - 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Gennem kropsøvelser, åndedræt og åbning af hele stemmens palet, begiver vi os ind i landskaber og lydflader, hvor lyden bliver en tilstand som kan virke dybt healende.
Vi vil arbejde med og forme lyden indenfor forskelllige rammer, og lade os rive med af nuets kraft.
Hanne Siboni har et udvalg af klanginstrumenter med sig, og vi vil opleve det at smelte sammen i toner og frekvenser fra skåle, gong og klokker.
Tilmelding og betaling:
Pris for hele kurset: 600 kr./ 800 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Bestil billet i god tid inden kurset! – Se nederst på siden.

Om foredragsholderen:
Hanne Siboni har bred erfaring indenfor forskellige former for stemmebrug:
fra Gipsysange, bulgarsk kvindekor, improvisation, overtonesang, stemmetekniske begreber og underviser i kor og solo.
Hun optræder med sange fra mange dele af verden akkompagneret af harmonika.
Desuden har hun et lydunivers af klanginstrumenter til lydhealings sessioner og koncerter. Livsglæde er essensen af det hele.

#lydhealing
id: 260411HSIffnTFK

AT BYGGE EN BRO AF FORBUNDETHED TIL NATUREN, foredrag ved Rikke Agersted
2026-04-14 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Menneske og natur hører sammen, selvom vi tilsyneladende i Vesten har glemt denne grundlæggende sandhed. De shamanistiske veje fører os tilbage til en gensidig udveksling med naturen og åndeverdenen, og alle kan lære, hvordan man forbinder sig i kærlig udveksling med Moder Natur og alle de andre naturånder, som vi lever side om side med i dagligdagen.

Hvorfor skal man forbinde sig til naturen, spørger nogle måske? Af samme grund som vi trækker vejret. Den menneskelige eksistens hænger uløseligt sammen med den verden, vi lever i. Uden Moder Jord ville vi ikke have mad, medicin, tøj på kroppen, huse, varme osv. Men et eller andet sted i den menneskelige udviklingsproces har vi glemt respekten og ydmygheden. Vi har glemt at give igen og være taknemmelig for de gaver, naturen giver os.
Rikke Agersted fra Den Shamanistiske Vej fortæller, hvordan vi mennesker igen kan bygge en stærk bro til naturen og den visdom, den rummer. Vi kan alle være med til at styrke den navlestreng, vi er så godt i gang med at klippe over. Det kræver bevidsthed i dagligdagen, dedikation og viljen til at visualisere en smuk fremtid, hvor mennesker, dyr, planter og åndeverden balancerer i gensidig respekt, omsorg og udveksling. Kom og bliv inspireret til at være medskaber af en bedre fremtid.
Foredraget bliver ikke streamet, så mød op personligt og mærk energien, når vi mødes omkring den fælles kærlighed til naturen og den vidunderlige verden, vi er en del af.

Pris: 100/140 kr. for medlemmer/gæster.
Betaling: Beløbet betales ved indgangen.

Rikke Agersted er kvinden bag firmaet Den Shamanistiske Vej, som ligger i Haslev.
Rikke har i 23 år arbejdet med shamanistiske traditioner fra Syd- og Nordamerika, men det er Inkatraditionen fra Peru, som er blevet den røde tråd i hendes virke.
www.denshamanistiskevej.dk

#shamanisme
ID: 260414RAGffnTFK

Indkaldelse til generalforsamling i Teosofisk Forening
2026-04-17 16:00 - 18:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Der afholdes ordinær generalforsamling i Teosofisk Forening København

Fredag d. 17. april 2026 kl. 16.00
Sankt Knuds Vej 27A, 1903 Frederiksberg C.

‍Kære Medlemmer
Vi glæder os til at se jer til årets generalforsamling!
Vi vil i år begynde generalforsamlingen med lidt festlig stemning med
dejlige sange og musikalsk akkompagnement ved Cathrine Nordseth.

Undervejs byder vi på kaffe, te og friskbagte boller.
Ud over den sædvanlige dagsorden har vi i år tilføjet et ekstra punkt (punkt 11), hvor vi glæder os til en inspirerende snak om, hvordan vi kan engagere en ny generation i foreningen – og gøre den endnu mere attraktiv for os alle.
Mange hilsner
Bestyrelsen

DAGSORDEN1. Valg af dirigent
2. Valg af referent og stemmetæller
3. Konstatering af stemmetal og fuldmagter
4. Beretning fra formanden
5. Fremlæggelse af det reviderede regnskab og budget til godkendelse
6. Behandling af indkomne forslag
a: Ingen indkomne forslag
b. Forslag til vedtægtsændringer fra bestyrelsen, se nederst
7. Valg af bestyrelse og suppleanter
a. der vælges 2 bestyrelsesmedlemmer for 2 år
b. der vælges 2 Suppleanter for 1 år
8. Valg af kasserer
9. Valg af revisor og revisorsuppleant
10. Eventuelt
11. Dine forslag til en endnu bedre Teosofisk Forening

Forslag til vedtægtsændring
Af Lone Samuelsson, kasserer, Roskilde 7/3 2026
Jeg foreslår §7 stk 1 og 4 i vores vedtægter, der vedrører valg af bestyrelse mm ændret.
Begrundelse.
Både Merkur Bank og MasterCard (den nuværende ejer af BetalingsService) forstår vores
vedtægter således, at der skal være 6 medlemmer af bestyrelsen, hvis kassereren er
bestyrelsesmedlem. De forstår stk. 1 som, at der vælges formand, kasserer og 4
bestyrelsesmedlemmer – altså i alt 6 personer.
De forstår så stk. 4 således, at ud af de 6 personer, behøver kun de 5 være medlem af
bestyrelsen, men der skal være 6 forskellige personer.
Som det er nu, er jeg både kasserer og medlem af bestyrelsen og de mener så, at bestyrelsen
burde bestå af 6 personer. Før var Inger kasserer og ikke medlem af bestyrelsen, og
bestyrelsen skulle så kun bestå af 5 personer. Det har både Andreas og jeg brugt en del tid på
sidste forår.
De nuværende paragraffer lyder:
Stk. 1 Generalforsamlingen vælger formand, kasserer og 4 bestyrelsesmedlemmer samt 2
suppleanter. Posterne næstformand og sekretær konstitueres efterfølgende af den samlede
bestyrelse.
Stk. 2 Formanden vælges for en periode på to år og kan genvælges. Kandidater til
formandsposten skal have været medlem af Teosofisk Forening København i mindst to år.
Stk. 3 Kandidater til den øvrige bestyrelse skal være medlem af Teosofisk Forening
København. To kandidater og Formanden er i ulige årstal på valg for en periode af 2 år. De
to andre kandidater vælges i lige årstal, også for 2 år. Suppleanter vælges hvert år. Genvalg
kan finde sted.
Stk. 4 Kassereren vælges på generalforsamlingen i lige årstal for en periode på to år og kan
genvælges. Kassereren behøver ikke at være medlem af bestyrelsen. Hvis der ikke kan findes
en kandidat blandt foreningens medlemmer, kan bestyrelsen foreslå et privat firma til posten
som kasserer.
Jeg foreslår stk 1 og 4 ændret
Stk. 1 Generalforsamlingen vælger formand, og 4 bestyrelsesmedlemmer samt 2 suppleanter.
Posterne næstformand og sekretær konstitueres efterfølgende af den samlede bestyrelse.
Stk. 4 Kassereren vælges på generalforsamlingen i lige årstal for en periode på to år og kan
genvælges. Kassereren kan, men behøver ikke at vælges mellem de 4 bestyrelsesmedlemmer.
Hvis der ikke kan findes en kandidat blandt foreningens medlemmer, kan bestyrelsen foreslå
et privat firma til posten som kasserer.

ID: 260417GEN

ESOTERISK ASTROLOGI FOR EN NY TID #1 ved Kim Pedersen
2026-04-18 10:00 - 2026-04-19 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Fra sjælens dyb til stjernernes visdom
En rejse mellem himmel og sjæl – gennem seks spirituelle weekender
Teosofiens astrologi

Lørdag d.18. april kl. 10-17 og søndag d.19. April kl. 10-16.30
Dette er den første weekend ud af 6 med temaet:

De 12 tegn i relation til indre legemer og De Syv Stråler
– Vi undersøger, hvordan stjernetegnene spejler og samarbejder med de indre legemer (fysisk, emotionelt, mentalt, intuitivt) og hvordan De Syv Stråler farver deres udtryk og evolutionære formål.

Pris pr weekend: Medlemmer 1300 kr., Gæster 1500 kr.
I prisen indgår kaffe, the og lette traktementer. Frokosten sørger man selv for.
BEMÆRK: Max 17 deltagere.
Sted: Teosofisk forening København Skt. Knudsvej 27 A, 1903 Frederiksberg C

Tilmelding og betaling til første weekend – se nederst på siden

Link til indholdet i de 6 weekender

Dette forløb henvender sig til dig, der har kendskab til astrologi og ønsker at udforske de dybere,
esoteriske dimensioner af astrologien. Her arbejder vi med astrologien som en levende nøgle til
sjælens udvikling, indre energistrømme og forbindelsen til de kosmiske hierarkier.

Fokus på Esoterisk Astrologi
Denne undervisning centrerer sig om esoterisk astrologi, som placerer sig mellem eksoterisk
astrologi (der fokuserer på personligheden) og hierarkisk astrologi (der omhandler åndelige hierarkier)
Vi betragter horoskopet som et sjælskort og benytter både fødsels og Human Design-
horoskopet som værktøjer til selvindsigt og udvikling. Vi udforsker forbindelsen til Kosmos.
Forløbets Formål
At give dig redskaber til at arbejde med astrologien som et spirituelt sprog og en vej til sjælelig
erkendelse. Du vil styrke din evne til:

At se horoskopet som energi struktur, ikke kun som analyseværktøj
At arbejde i feltet mellem astrologi, energiarbejde og kosmiske forbindelser
At forstå din og andres rejse i et højere perspektiv

Forløbet bygger på teosofisk visdom, de syv stråler, chakra-systemet, Livets Træ i Kabbalah og
forbindelser til mestre, engle og højere bevidstheder.

Metoder og Redskaber

Fødselshoroskopet – som fundament for personlig og sjælelig læsning.
Human Design-horoskopet – som vejviser for energimæssig beslutningstagning og design.
Meditation og refleksion – for at integrere undervisningen kropsligt og sjæleligt.
Symbolarbejde, chakraforbindelser, Livets Træ og visualisering.
Samtaler og gruppearbejde – for at åbne for indre erkendelse og fælles læring.

Om foredragsholderen:
Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

ID:260418BKPkfyTFK
#astrologi

TILSYNEKOMSTEN: NÅR SJÆLEN INKARNERER Modul 2, studiekreds ved Kim Pedersen
2026-04-20 10:15 - 15:15 | Teosofisk Forening København, Sankt Knuds Vej 27A, Frederiksberg C, København, 1903, Danmark
En studiekreds i Bevidsthed, Stråler og Den Nye Tid
Forår 2026
Står vi ved tærsklen til en ny virkelighed, hvor menneskeheden ikke længere blot søger sjælen, men begynder at være den?
I denne dybdegående studiekreds stiller vi de store nødvendige spørgsmål til den tid, vi lever i. Vi dykker ned i spændingsfeltet mellem teosofiens tidløse visdom og den nye tids videnskabelige spiritualitet. Med afsæt i Lucille Cedercrans’ “Sjælens Natur” og J.J. Hurtaks “Enoks Nøgler”, vil vi undersøge, hvad det vil sige, når “Sjælsriget” begynder at inkarnere fysisk på Jorden – det, teosofien kalder Tilsynekomsten.
Gennem fire intensive moduler vil vi bevæge os fra det abstrakte til det konkrete, fra hjernen til bevidsthed, og vi vil endvidere undersøge ansvaret for sygdom.
Link til de fire moduler

Modul 2: Strålerne i Den Nye Tid – Syntesen af Vilje og Orden
Mandag den 20. april kl. 10:15 – 15:15
Vi lever i en overgangstid præget af voldsomme omvæltninger. Esoterisk set skyldes dette mødet mellem to giganter: 1. Stråle (Vilje/Magt) og 7. Stråle (Ceremoniel Orden). Hvordan navigerer vi i dette?

Hvad betyder begrebet Syntese i praksis?
Hvordan bruger vi 7. stråles organiserende kraft til at håndtere 1. stråles nedbrydende og genopbyggende energi?
Forståelsen af vandbærerens tidsalder som en tid, hvor ånd forankres i konkret form.

Pris: 350/450 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Bestil billet i god tid inden studiekredsen! – Se nederst på siden.

Litteratur: Vi arbejder primært med uddrag fra:

Sjælens Natur af Lucille Cedercrans
Enoks Nøgler (The Keys of Enoch) af J.J. Hurtak

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

#sjæl
ID:260420BKPkfyTFK

Inspirationsaften: SPIRITUELLE BØGER
2026-04-21 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Teosofisk Forening inviterer i foråret 2026 alle interesserede til 4 uformelle inspirationsaftener – kl. 19.00 til 20.30.
Denne aften er nr. 3.

SPIRITUELLE BØGER
Denne aften kan du få inspiration til at læse om forskellige spirituelle emner og temaer.
Du er velkommen til – også – selv at medbringe en eller flere spirituelle bøger, du tænker kan inspirere andre at læse. Du præsenteres for vores bibliotek, som er spækket med esoterisk litteratur samt et bredt udvalg af bøger med åndsvidenskabeligt indhold.
Lad os sammen gennem dialog inspirere hinanden til de bedste spirituelle bøger.
Facilitator: Benthe Ploug

Pris: Kr. 50/70 for medlemmer/gæster.
Betaling: Beløbet betales ved indgangen.
Prisen inkluderer en kort te/kaffepause.

ID: 260421BPLinsTFK

Logos-inspired Movement – kroppen som vores primære sociale medie! - kursus v/ Morten Klinkvort
2026-04-25 14:00 - 17:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Under overskriften >Eurytmiske metamorfoser< tilgår vi kroppen som vores primære og unikke social-kompetente medie, vores værksted og værested. I konkret og udvidet forståelse. En undersøgelse af Logoskræfterne i mig – græsk: Eurythmia Sophia.
Vi søger med inspireret bevægelse og eurytmi at åbne, at ’dynamisere’ os selv kropsligt og æterisk i inddragende forbindelse med de højere væsensled.
Dagen vil handle om metoder til at styrke individet og fællesskabet gennem balancerende og forankrende kropsligt-kunstnerisk arbejde. Dette også i konteksten af øget digitalisering og fravær af bevægelse i dagligdagen, stress og udfordrede virkelighedsoplevelser. Vi kan bevidstgøre os de indstrømmende kræfter fra den åndelige verden ift. at styrke legemlig jordisk ‘bæredygtighed’. Dette inkluderer fysiske og æterisk-livsformende kræfter og arbejder konkret og levende med dem.
I arbejdet inddrages relevant faglighed såsom hjerneforskning, mindful-meditative teknikker i retning af bevægelsespædagogik og -terapi. På et udvidet plan kan arbejdet med inspireret bevægelse skabe indsigt og kompetencer indenfor tidens bevægelsesrelaterede sygdoms-tendenser, motoriske udfordringer, diagnoser og perspektiver for sundhed og helbredelse.
Eurytmi udvikledes i et spirituelt nytænkende og kunstnerisk miljø omkring Rudolf Steiner som inspiration og åndspraktisk kunst og værktøj til samfunds-, lærings- og kulturfornyende aktiviteter.
Vi vil på dagen bevæge os i individuelle, i par- og gruppesekvenser, i geometriske, strømmende og improviserende frie former. Vi kan arbejde barfodet – ellers medbring sko så du ikke glider på gulvet, samt løst tøj.
Tilmelding og betaling:
Pris for hele kurset: 350 kr./ 450 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Bestil billet i god tid inden kurset! – Se nederst på siden.

Om foredragsholderen:
Morten Klinkvort er eurytmi-uddannet i Sverige og i Schweiz i 90érne. Desuden er han uddannet kraniosakral terapeut samt har en ledelsesuddannelse med Teori-U, NorthLightVisions-Mindful gardening&Societies. Han driver Bevægelsesuddannelsen Flow&U for Inspired Movement, CPH.
https://www.instagram.com/i.i.m_eurytmi_cph/

#eurytmi
id: 260425MKLkfyTFK

Avalon kalder - foredrag v/ Tea Meriam Aurora
2026-04-28 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hør spændende vinkler på Guinevere, Lady of the Lake, Excalibur og månepræstindernes træning i den nye tid. Tea fortæller med nærvær og indlevelse og væver historier af mytisk stof ind og ud af tidsaldre og dimensioner.
Aftenen byder også på en indre guidet rejse, hvor deltagerne får et møde med Avalons helende feminine Helligåndsenergi.
Kom og mød din indre magiske virkelighed og lad Avalon komme til dig.
“Sangen synger i horisonten, og det er tid til at huske.”
Pris: Kr. 100/140 for medlemmer/gæster.
Betaling: Beløbet betales ved indgangen.

Om foredragsholderen:
Tea Meriam Aurora Jarlkov er foredragsholder, nordisk visdomsfortæller, regressionsterapeut og sjælsvejleder. Hun underviser i den esoteriske visdomslære på Lysarbejderuddannelsen i Den Gyldne Cirkel og er snart færdiguddannet esoterisk astrolog. Tea erindrer tidligere liv bl.a. som præstinde og er kaldet til at være med til at bære og formidle den feminine visdom ind i den nye tid.

ID: 260428TMAffnTFK
#avalonkalder

FULDMÅNEMEDITATION I TYRENS TEGN ved Den Indre Sol
2026-04-30 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
WESAKFESTIVAL / BUDDHAFULDMÅNE

Dansemeditation i fuldmånens kærlighedsstrøm.
Inden meditationen er det muligt at åbne dig for fuldmånen gennem frigørende dans.
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er Fredag d. 1. maj 2026 19:22
Månedens spirituelle mantra: ”Jeg ser, og når øjet åbnes, er alt lys”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

ID: 260430MED

DEN GYLDNE SOLSTRØM: SIRIUS, HORUS OG KRISTI GENKOMST, Online foredrag ved Marcus Myhr
2026-05-05 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Bevidsthedslyset fra de store flammeherrer udsendt fra Sol-Logos til Jorden i samarbejde med den store Sirius-Loge er en af de store indvielsesstrømme, der er kommet ind på Jorden fra Atlantis og overført til Egypten og gået videre i den jødiske og kristne esoteriske tradition.

I dette foredrag sporer vi sol- og visdomsstrømmen fra ”SepTepe”, det man i egyptisk mytologi kalder: ”Den første tid”, hvor guder som Ra, Isis, Osiris og Zeus samt halvguder som Horus, Cuetzalcoatl og Thoth gik på jorden og skabte de første indvielsesstempler. De store indviede, der dengang gik på Jorden, er bl.a. beskrevet i kongetavlerne og på tempelmurerne i Edfu. Vi vil undersøge, hvordan denne store indvielsesstrøm fra Atlantis og Sirius er blevet overført til jordens DNA (mennesker på moder Jord), hvordan den efter oversvømmelsen af Atlantis, blev overført til de egyptiske faraoer, ikke mindst Akhnaton i Egypten og senere til andre traditioner gennem bl.a. Moses i Jødedommen og Kabbalah samt Jesus i Kristendommen og Alkymismen. Og mindst lige så vigtigt, vil vi undersøge hvordan denne solstrøm fra Sirius og Sol-Logos, er aktiv i nutiden og forbereder vejen for Kristi komme i menneskehedens hjerte.

Pris: 100/140 kr. for medlemmer/gæster.
Bestil billet i god tid inden foredraget! – Se nederst.
Linket findes på ordrebekræftelsen i mailen man modtager, når bestillingen er gennemført.

Om foredragsholderen

Marcus er religionshistoriker, ID-Psykoterapeut, esoterisk astrolog og healer. Han underviser på Lysarbejderuddannelsen og Solprogrammet på Den Gyldne Cirkel og har studeret teosofi siden 2001.

#visdom
ID: 260505MMYfonTFK

Indvielsesvejen og dens processer - kursus v/ Jette Ferdinand Pedersen og Susanne Olesen
2026-05-09 10:00 - 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
NB. KURSUS #1 d. 28. feb. BLEV AFLYST, derfor er dette erstatningen for både kursus #1 og #2.

Indvielse er bevidsthedsudvidelse.
Vi er alle på vejen til noget større i os, lyset i os, Kristusbevidstheden i os.
Kendskab og forståelse til vejens faser og udfordringer gør os bedre til at gå med – end gå mod det “livet” byder os.
Livet kan gå i bølgetoppe, ned og kik på bunden, op i lyset, ned på bunden, og op i lyset. Via denne bølgegang vokser lyset i os.
Ud fra Asger Lorentzens indvielses materiale under Den Gyldne Grals Orden, ser vi på faser, strategier og delpersonligheder på “vejen”.
Psykologiske faser: Sjælens kalden – ensomhed – når livet ikke vil som jeg vil…..
Strategier for at undgå smerte: Eks. Jeg må sikre mig en tryg base, en økonomi. Jeg må have kontrol over mit liv. Jeg må ikke være uafhængig af nogen…….
Drivkræfter Strategier for glæde og tilfredsstillelse: eks. Jeg har brug for trøst, værdsættelse, – jeg har brug for at beskytte mig. Jeg nyder at have kontrol….
Delpersonligheder: eks. Det indre barn – den indre mor – den indre far.
Info om aktiviteter der fremmer udviklings processen: Eksempler på affirmationer, bøn, terapi, healing, tjenestearbejde (frivilligt arbejde.)
Dagen består af meditation – oplæg – øvelser – deling- og afsluttes med en Ceremoni, hvor vi går gennem de 7 faser før 1. Indvielse. Herved løfter vi ikke kun os selv, men hele menneskeheden i vibration.
Disse 7 psykologiske faser før 1. Indvielse ligner faserne mellem 1 og 2 indvielse, så uanset hvor du er på “vejen”, kan man genkende noget.

Kurset bliver afholdt fysisk i TFK’s lokaler
Pris for hele kurset: 550/600 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 50-100 kr. til administration.
Bestil billet i god tid inden foredraget! – Se nederst.

Undervisere:
Jette Ferdinand Pedersen
Healingsterapeut, kinesiolog og har baggrund i Asgers Lorentsens lære
samt andre åndelige lærere.
jetteferdinandp@gmail.com

Susanne Olesen
har fulgt undervisning og kurser af Asger Lorentsen siden 2010
og er særligt tilknyttet ”The Order of the Golden Grail” og Den Gyldne Grund på Kreta.
Desuden tilknyttet Peter og Sarah Dawkins i ”Zoence” som bl.a. arbejder med
landskabschakraer og landskabsengle samt danser Paneurythmy.
Uddannet sygeplejerske og Cand.cur.
Susanne1963@live.dk

#indvielse
ID: 260509JFEkfyTFK

Hvordan får jeg evnen til at tilgive? Foredrag v/ Kasper Westeraa
2026-05-12 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Tilgivelse er en modenhedstilstand, der vokser frem i takt med menneskets åndelige udvikling. Ifølge Martinus og teosofien er det netop erfaringerne med smerte, skuffelser og konflikter, der giver os den dybeste undervisning og langsomt lærer os at forstå andres motiver og begrænsninger – og dermed gør tilgivelsen mulig. Åndsvidenskaben bekræfter det fokus, Kristus lagde på tilgivelse: det er ikke blot en idealistisk holdning, men en konkret, praktisk vej mod højere bevidsthed. Martinus kaldte tilgivelse “den højeste form for yoga” og fremhævede, at den er en direkte og sikker vej mod kosmisk indsigt.
Når vi øver tilgivelse, høster vi samtidig den største frugt af vores ubehagelige karma. I stedet for at blive fanget i bitterhed eller modstand, lærer vi at aflæse livets bagvedliggende lære. Tilgivelse bliver dermed ikke en passiv resignation, men et aktivt skridt i retning af indvielsens port – hvor menneskets bevidsthed åbner sig for en dybere forståelse af universets kærlige struktur. Foredraget udfolder både principperne og de konkrete måder, man kan øve tilgivelse på i hverdagen.

Pris: Kr. 100/140 for medlemmer/gæster.
Betaling: Beløbet betales ved indgangen.

Om foredragsholderen:
Kasper Westeraa bor i en lille by uden for Aalborg sammen med min kone Trine og vores kat Bine. Han underviser til daglig i fysik og matematik på Aalborg Katedralskole. Kasper er født ind i en familie med Martinus-interesserede forældre, og har selv aktivt studeret åndsvidenskab, siden han var 20 år gammel.

ID: 260512KWEffnTFK
# teosofi

ESOTERISK ASTROLOGI FOR EN NY TID #2 ved Kim Pedersen
2026-05-16 10:00 - 2026-05-17 16:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Fra sjælens dyb til stjernernes visdom
En rejse mellem himmel og sjæl – gennem seks spirituelle weekender
Teosofiens astrologi

Lørdag d.16. maj kl. 10-17 og søndag d.17. maj kl. 10-16.30
Dette er den anden weekend ud af 6 med temaet:

Planeterne og deres kosmiske virke

– En dyb indføring i planeternes rolle som formidlere af energi mellem mikro- og makrokosmos. Vi udforsker deres esoteriske betydning og deres placering i Livets Træ, samt deres forbindelser til indre arketyper og bevidsthedsplaner.

Pris pr weekend: Medlemmer 1300 kr., Gæster 1500 kr.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
BEMÆRK: Max 17 deltagere.
Sted: Teosofisk forening København Skt. Knudsvej 27 A, 1903 Frederiksberg C
Tilmelding og betaling til anden weekend – se nederst på siden

Link til indholdet i de 6 weekender

Dette forløb henvender sig til dig, der har kendskab til astrologi og ønsker at udforske de dybere,
esoteriske dimensioner af astrologien. Her arbejder vi med astrologien som en levende nøgle til
sjælens udvikling, indre energistrømme og forbindelsen til de kosmiske hierarkier.

Fokus på Esoterisk Astrologi
Denne undervisning centrerer sig om esoterisk astrologi, som placerer sig mellem eksoterisk
astrologi (der fokuserer på personligheden) og hierarkisk astrologi (der omhandler åndelige hierarkier)
Vi betragter horoskopet som et sjælskort og benytter både fødsels og Human Design-
horoskopet som værktøjer til selvindsigt og udvikling. Vi udforsker forbindelsen til Kosmos.
Forløbets Formål
At give dig redskaber til at arbejde med astrologien som et spirituelt sprog og en vej til sjælelig
erkendelse. Du vil styrke din evne til:

At se horoskopet som energi struktur, ikke kun som analyseværktøj
At arbejde i feltet mellem astrologi, energiarbejde og kosmiske forbindelser
At forstå din og andres rejse i et højere perspektiv

Forløbet bygger på teosofisk visdom, de syv stråler, chakra-systemet, Livets Træ i Kabbalah og
forbindelser til mestre, engle og højere bevidstheder.

Metoder og Redskaber

Fødselshoroskopet – som fundament for personlig og sjælelig læsning.
Human Design-horoskopet – som vejviser for energimæssig beslutningstagning og design.
Meditation og refleksion – for at integrere undervisningen kropsligt og sjæleligt.
Symbolarbejde, chakraforbindelser, Livets Træ og visualisering.
Samtaler og gruppearbejde – for at åbne for indre erkendelse og fælles læring.

Om foredragsholderen:
Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

ID:260516BKPkfyTFK
#astrologi

TILSYNEKOMSTEN: NÅR SJÆLEN INKARNERER Modul 3, studiekreds ved Kim Pedersen
2026-05-18 10:15 - 15:15 | Teosofisk Forening København, Sankt Knuds Vej 27A, Frederiksberg C, København, 1903, Danmark
En studiekreds i Bevidsthed, Stråler og Den Nye Tid
Forår 2026
Står vi ved tærsklen til en ny virkelighed, hvor menneskeheden ikke længere blot søger sjælen, men begynder at være den?
I denne dybdegående studiekreds stiller vi de store nødvendige spørgsmål til den tid, vi lever i. Vi dykker ned i spændingsfeltet mellem teosofiens tidløse visdom og den nye tids videnskabelige spiritualitet. Med afsæt i Lucille Cedercrans’ “Sjælens Natur” og J.J. Hurtaks “Enoks Nøgler”, vil vi undersøge, hvad det vil sige, når “Sjælsriget” begynder at inkarnere fysisk på Jorden – det, teosofien kalder Tilsynekomsten.
Gennem fire intensive moduler vil vi bevæge os fra det abstrakte til det konkrete, fra hjernen til bevidsthed, og vi vil endvidere undersøge ansvaret for sygdom.
Link til de fire moduler

Modul 3: Krop, Sygdom og Det Åndelige Ansvar
Mandag den 18. maj kl. 10:15 – 15:15

Når lyset øges i legemet, opstår der friktion. Vi tager fat i et af de mest personlige emner: Hvem har ansvaret, når kroppen bliver syg?

Er sygdom “dårlig karma”, eller er det en nødvendig renselse, når sjælen rykker tættere på?
Er det dig, Mesteren eller Sjælen, der styrer helbredelsesprocessen?
Vi undersøger begrebet “åndelig friktion” og ser på helse gennem både teosofiens og Enoks optik.

Pris: 350/450 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Bestil billet i god tid inden studiekredsen! – Se nederst på siden.

Litteratur: Vi arbejder primært med uddrag fra:

Sjælens Natur af Lucille Cedercrans
Enoks Nøgler (The Keys of Enoch) af J.J. Hurtak

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

#sjæl
ID:260518BKPkfyTFK

Inspirationsaften: TAROT- OG ORAKELKORT
2026-05-19 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Teosofisk Forening inviterer i foråret 2026 alle interesserede til 4 uformelle inspirationsaftener – kl. 19.00 til 20.30.
Denne aften er nr. 4.

TAROT- OG ORAKELKORT
Denne aften vil vi sammen fordybe os i forskellige kortoplæg. Vi vælger en fordybende, glædesfyldt og undersøgende måde at bruge kortene på, så vi beriges af glæden over de budskaber, vi modtager.
Du er velkommen til at medbringe egne kort, og fortælle om disse i løbet af aftenen.
Der vil også være forskellige kort, du kan inspireres af.
Facilitator: Benthe Ploug

Pris: Kr. 50/70 for medlemmer/gæster.
Betaling: Beløbet betales ved indgangen.
Prisen inkluderer en kort te/kaffepause.

ID: 260519BPLinsTFK

DØDEN SOM EN OVERGANG, foredrag ved Jørgen Skov
2026-05-26 19:00 - 21:30
Er døden ved at miste sin brod? Et eksempel er de tusindvis af helt almindelige mennesker der på f.eks. YouTube beretter om deres nærdødsoplevelser.
Vi vil i foredraget se på, hvad Teosofien, Martinus og andre åndsretninger i over 100 år har fortalt om selve dødsprocessen, livet i de åndelige verdener og vejen tilbage til den fysiske verden.
”Guds største overraskelse til mennesket er, at der er liv efter døden” siger Martinus og pointerer, at simpel logik underbygger denne påstand.

Er døden ved at miste sin brod? Et eksempel er de tusindvis af helt almindelige mennesker, der på YouTube beretter om deres nærdødsoplevelser. De fortæller alle om et ubeskriveligt nærvær, fyldt med lys, kærlighed og en overvældende følelse af at komme hjem.
Teosofien har gennem de sidste 100 år givet en detaljeret beretning om både selve
dødsprocessen, rejsen gennem de åndelige verdener og vejen tilbage til den fysiske verden.
Jeg har gennem de sidste 50 år nærstuderet teosofi og på det sidste begyndt et dybdegående studie af Martinus.
Der er absolut ingen forbindelse mellem de to parter – og alligevel er deres beretninger om efterlivet stort set ens. Teosofien med et væld af detaljer og Martinus med de mere overordnede principper.
Jeg vil i dette foredrag om døden og vejen tilbage til det fysiske plan, forsøge at flette de to retninger sammen og vise at de i sjælden grad supplerer hinanden.

Pris: 100/140 kr. for medlemmer/gæster.
Betaling: Beløbet betales ved indgangen.

Jørgen Skov er præst i Liberal Katolsk Kirke og udøvende billedkunstner.

#døden
ID: 260526JSKffnTFK
